Author: administrator
Last saved by: mjuskova
Company: Abyss

Predkladacia správa

Ministerstvo financií Slovenskej republiky predkladá na rokovanie vlády Slovenskej republiky návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (ďalej len „návrh zákona“) mimo plánu legislatívnych úloh vlády Slovenskej republiky na rok 2013. Návrh zákona bol vypracovaný ako iniciatívny.
 
Cieľom návrhu zákona je:
–       zlepšiť podnikateľské prostredie, a to znižovaním administratívnej záťaže najmä pre   registrované subjekty, ako i zjednodušiť procesy registrácie nových daňových subjektov,
–       zrušiť ustanovenia obmedzujúce formu predkladania žiadostí,
–       v súvislosti so znížením administratívnej záťaže zvýšenie limitu, kedy daňové subjekty nebudú povinné podať daňové priznanie, ani zaplatiť daň.

Tento zákon nadobúda účinnosť 1. januára 2014. 

Vplyv návrhu zákona na rozpočet verejnej správy, na podnikateľské prostredie, na sociálne prostredie, vplyv na životné prostredie a vplyv na informatizáciu spoločnosti je uvedený v doložke vybraných vplyvov. 
 
Predkladaný návrh zákona nebude mať vplyv na rozpočty obcí a rozpočty vyšších územných celkov.
 
Predkladaný návrh zákona je v súlade s Ústavou Slovenskej republiky a inými právnymi predpismi, medzinárodnými zmluvami a dokumentmi, ktorými je Slovenská republika viazaná, ako aj v súlade s právom Európskej únie. 

Návrh zákona nie je predmetom vnútrokomunitárneho pripomienkového konania.

Predkladaný návrh zákona bol predložený ma medzirezortné pripomienkové konanie a predkladá sa na rokovanie vlády Slovenskej republiky bez rozporov.

Návrh zákona bol prerokovaný 24. júna 2013 Hospodárskou a sociálnou radou Slovenskej republiky, ktorá návrh zákona odporučila s pripomienkami na ďalšie legislatívne konanie.